નિફ્ટી વીઆઇએક્સ 10.1 ટકા ઘટીને 19.20ના સ્તરે રહેતાં મંદીવાળાનું મોટા પાયે શોર્ટ કવરિંગ થયું હોવાનું જાણવા મળતું હતું. નિફિ્ટી નીચામાં 10,102ના સ્તરે પહોંચતા કોલ રાઇટિંગ કરનારાઓએ વેચાણો કાપ્યા હતા એમ જણાવીને સૂત્રોનું કહેવું હતું કે, યુરોપના શેરબજાર સાધારણ ઘટતાં મંદીવાળા વધુ એગ્રેસિવ બનતા અટક્યા હતા. બ્રોડબેઇઝ આંક મિડ કેપ 124 અને સ્મોલ કેપ 168 પોઇન્ટ ઘટીને રહેતાં માર્કેટ બ્રેડથ નરમ રહીને વધનાર 798 શેરો સામે 1790 ઘટનાર શેરો હતા. સેક્ટોરલ આંકમાં એફએમસીજી 1.2 ટકા, હેલ્થકેર 2.3 ટકા, આઇટી 2.8 ટકા, મેટલ 0.7 ટકા, ઓટો 0.7 ટકા, ઘટ્યા હતા. પેઇન્ટ કંપનીઓની નબળી કામગીરીએ શેરોમાં વેચવાલી ફરી વળી હતી.